এমন ধরনের মানুষ কোনো হুমকির মুখে পড়লে সাতপাঁচ বিবেচনা না করে অন্যকে মারধর করে বা কামড়ে দেয়৷ সেই হুমকি আসল না মনগড়া, তাও জানার দরকার নেই৷ কিছু হাসিল করার সম্ভাবনা দেখলেও হাত বা দাঁত চলতে পারে৷ প্রায়ই দেখা যায় সেই ব্যক্তি কোনো কারণে আগে থেকেই রাগে ফুঁসতে শুরু করেছে৷ ব্যর্থতা বা মানসিক চাপ থেকেও ক্ষোভ সৃষ্টি হতে পারে৷ তবে আগ্রাসী মনোভাব অভ্যাসে পরিণত হলে সেটা খুবই দুশ্চিন্তার বিষয়৷